ခေလီယံ မာဖီ

ခေလီယံ မာဖီ (, ; ၂၅ မေ ၁၉၇၆ ဖွား) သည် အိုင်းရစ်လူမျိုး ရုပ်ရှင်နှင့် ပြဇာတ်မင်းသားဖြစ်သည်။ မာဖီသည် ခရစ္စတိုဖာ နိုလန်၏ ရုပ်ရှင်ကားများဖြစ်သည့် လင်းနို့လူသားရုပ်ရှင်ကားများဖြစ်သော The Dark Knight Trilogy (၂၀၀၅ – ၂၀၁၂) တွင် သူ ပါဝင်သရုပ်ဆောင်ခဲ့သည့် Scarecrow ကဲ့သို့သော ဇာတ်ရုပ်များကြောင့် နာမည်ကျော် လူသိများသည်။ Inception နှင့် Dunkirk တို့ကဲ့သို့ ကမ္ဘာကျော် ရုပ်ရှင်ဇာတ်ကားများတွင်လည်း ပါဝင်သရုပ်ဆောင်ခဲ့သည်။ ဘီဘီစီ မှ ထုတ်လွှင့်ခဲ့သော ဒရာမာရုပ်သံဇာတ်လမ်းတွဲ ပီကီ ဘလိုင်ဒါ တွင်လည်း အဓိကဇာတ်ကောင်ဖြစ်သည့် တွမ်မီ ရှဲလ်ဘီ နေရာတွင် သရုပ်ဆောင်ခဲ့သည်။ Breakfast on Pluto ဇာတ်ကားတွင် Patrick/Patricia "Kitty" Braden ဇာတ်ကောင်အဖြစ် ဇာတ်ရုပ် ပီပြင်စွာ သရုပ်ဆောင်နိုင်ခဲ့သောကြောင့် ၂၀၀၅ ခုနှစ်တွင် ရွှေကမ္ဘာလုံးဆုအတွက် ဆန်ခါတင်အမည်စာရင်း တင်သွင်းခြင်းခံခဲ့ရသည်။

ဘဝအစပိုင်း 
မာဖီကို ၁၉၇၆ ခုနှစ်၊ မေလ ၂၅ ရက်နေ့တွင် အိုင်ယာလန်ရှိ ကော့ခရိုင်၊ ဒေါ့ဂလတ်(စ်)တွင်မွေးဖွားခဲ့သည်။ ကော့၏ ဆင်ခြေဖုံးဖြစ်သော ဘောလင်းတမ်ပယ်တွင်ကြီးပြင်းခဲ့သည်။ သူ့၏ဖခင်ဖြစ်သူ ဘရန်ဒန် မာဖီသည် အိုင်ယာလန် ပညာရေးဌာနမှ ဝန်ထမ်းဖြစ်သည်။ မိခင်ဖြစ်သူမှာ ပြင်သစ်ဘာသာ ဆရာမဖြစ်သည်။ သူသည် ကော့ ကောလိပ်တက္ကသိုလ်တွင် အဆင့်မြင့်ပညာသင်ကြားခဲ့သည်။

အသက်မွေးဝမ်းကြောင်း 
မာဖီ သည် ရော့ခ်ဂီတသမားအဖြစ် အသက်မွေးဝမ်းကြောင်းမှုကို စတင်ခဲ့သည်။ အသံသွင်း စာချုပ်ကို ဖျက်သိမ်းပြီးနောက် ၁၉၉၆ ခုနှစ်တွင် Disco Pigs ဇာတ်ကားဖြင့် ၎င်း၏ သရုပ်ဆောင်အသက်မွေးဝမ်းကြောင်းမှုကို စတင်ခဲ့သည်။ ၁၉၉၀ ပြည့်လွန်နှစ်များနှင့် ၂၀၀၀ ပြည့်နှစ်အစောပိုင်းများတွင် ဗြိတိန်နှင့် အိုင်ယာလန်ရုပ်ရှင်နှင့် စင်တင် ထုတ်လုပ်ရေးတို့တွင် သရုပ်ဆောင်ခဲ့သည်။ သူ၏ ပထမဆုံး ကမ္ဘာတစ်ဝန်းအသိအမှတ်ပြုမှုခံခဲ့ရသော ဇာတ်ရုပ်မှာ ၂၀၀၃ ခုနှစ်တွင် ထွက်ရှိခဲ့သော 28 Days Later ဇာတ်ကား၌ လူစွမ်းကောင်းအဖြစ် ပါဝင်သရုပ်ဆောင်ခဲ့ခြင်းဖြစ်သည်။

မာဖီ ၏ လူသိများကျော်ကြားခဲ့သော ဇာတ်ကောင်စရိုက်များမှာ ဇာတ်ကားနှစ်ကားတွင် ဗီလိန်ဇာတ်ကောင်များဖြစ်သည့်- လင်းနို့လူသား စူပါဟီးရိုးရုပ်ရှင်ဇာတ်ကားဖြစ်သော Batman Begins တွင် သရုပ်ဆောင်ခဲ့သည့် Scarecrow ဇာတ်ရုပ် နှင့် သည်းထိတ်ရင်ဖိုဇာတ်ကားဖြစ်သော Red Eye တွင် သရုပ်ဆောင်ခဲ့သည့်  Jackson Rippner ဇာတ်ရုပ်တို့ဖြစ်သည်။ သူသည် နောက်ထပ် လင်းနို့လူသား ဇာတ်ကားနှစ်ကားဖြစ်သည့် The Dark Knight နှင့် The Dark Knight Rises တို့တွင်လည်း Scarecrow အဖြစ်ပင် သရုပ်ဆောင်ခဲ့သည်။ သူသည် ၂၀၀၅ ခုနှစ်ထွက် Breakfast on Pluto ရုပ်ရှင်ကားတွင် မိဘမဲ့ဆယ်ကျော်သက်အဖြစ် သရုပ်ဆောင်ခဲ့ပြီး ထိုဇာတ်ရုပ်အတွက် ရွှေကမ္ဘာလုံးဆုအတွက် ဆန်ခါတင် အမည်စာရင်းတင်သွင်းခြင်းခံခဲ့ရသည်။ သူသည် The Wind That Shakes the Barley ဇာတ်ကားတွင် ၁၉၂၀ ခုနှစ်များမှ အိုင်းရစ်တော်လှန်ရေးသမားတစ်ဦးအဖြစ် ပါဝင်သရုပ်ဆောင်ခဲ့သေးသည်။

သူသည် ဘီဘီစီ၏ ဒရာမာရုပ်/သံဇာတ်လမ်းတွဲ ပီကီ ဘလိုင်ဒါ တွင် အဓိကဇာတ်ကောင်ဖြစ်သော သောမတ်(စ်) ရှဲလ်ဘီ အဖြစ် သရုပ်ဆောင်ခဲ့မှုတွင်လည်း နာမည်ကျော်လူကြိုက်များခဲ့သည်။

ကိုယ်ပိုင်ဘဝ 
မာဖီ သည် ၂၀၀၁ ခုနှစ်မှ အိုင်ယာလန်နိုင်ငံ၊ ဒဗ္ဗလင်မြို့သို့ ပြောင်းရွှေ့နေထိုင်ခြင်းမပြုမီ ၂၀၁၅ ခုနှစ်အထိ အင်္ဂလန်နိုင်ငံ၊ လန်ဒန်မြို့တွင် နေထိုင်ခဲ့သည်။ သူသည် သူနေထိုင်ရာ မြို့နယ်အတွင်း သို့မဟုတ် ၎င်းအနီးအနားတွင်သာ အလုပ်လုပ်လေ့ရှိသည်။ ဟောလိဝုဒ်သို့ ပြောင်းရွှေ့ဖို့ရန်ကိုမူ စိတ်ကူးထားခြင်းမရှိပေ။ သူသည် အောင်မြင်ကျော်ကြားသူ ဆယ်လီ အသိုင်းအဝိုင်းတွင် နေထိုင်ရန် နှစ်သက်ခြင်းမရှိပေ။ သူ၏ရုပ်ရှင်တွေအကြောင်း မကြာခဏ အင်တာဗျူးတွေ မေးခဲ့သော်လည်း သူ၏ ပုဂ္ဂလိက ဘဝအကြောင်း အချက်အလက်များ ပေးခဲ့ခြင်းမျိုး မရှိခဲ့ပေ။ သူသည် ၂၀၀၇ ခုနှစ်တွင် အိုင်းရစ် ရုပ်ရှင် နှင့် ရုပ်/သံ ထူးချွန်ဆုကို ရရှိခဲ့သည်။ ထို့မျှမက ၂၀၁၂ ခုနှစ်တွင်လည်း Drama Desk Award ကို ရရှိခဲ့ပြန်သည်။

မာဖီ သည် ၂၀၀၄ ခုနှစ်တွင် Yvonne McGuinness နှင့် လက်ထပ်ခဲ့သည်။ သူတို့တွင် သားနှစ်ယောက် ထွန်းကားခဲ့ပြီး Malachy (၂၀၀၅ ဖွား) နှင့် Carrick (၂၀၀၇ ဖွား) ဟူ၍ အမည်ရသည်။ လက်ရှိတွင် အိုင်ယာလန်နိုင်ငံ၊ ဒဗ္ဗလင်မြို့တွင် မိသားစုနှင့်အတူ နေထိုင်လျှက်ရှိသည်။

ရိုက်ကူးရေး 

ပြဇာတ်ရုံ နှင့် တီဗွီဖန်သားပြင်ထက်၌ တွေ့မြင်ခဲ့ရသော ခေလီယံ မာဖီ၏ သရုပ်ဆောင်မှုများ :

ရုပ်ရှင်

ရုပ်/သံ ဇာတ်လမ်းတွဲ

တေးဂီတ ဗီဒီယို

ဗီဒီယို ဂိမ်း

ပြဇာတ်

ထူးချွန်ဆု ရရှိမှုများနှင့် ဆန်ခါတင်စာရင်းဝင်မှုများ

ကိုးကား

ပြင်ပလင့်များ 

 
 

သက်ရှိထင်ရှားပုဂ္ဂိုလ်များ
၁၉၇၆ မွေးဖွားသူများ
အိုင်းရစ် အမျိုးသား ရုပ်ရှင်သရုပ်ဆောင်များ